**Pentru păpușarii cu sfori**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...alții - se grupează într-un cheson, la bătutul cu pietre, dărâmând ascuțimi, suflu și forme - dar - Taina copilului, cu cheia legată de gât, altădată - nicicând:

- închid acel univers omenesc, cu alunecări, pierderi neegale la vârf - într-un pumn de păreri, cu trimiteri savante - la mari creatori;

- ronțăie izvoarele crengilor zorilor -pe balcon cu cafea, ulcele cu jar, de crucile morților, cu perdele de grindini;

- că zburăm în neant în jurul bărbatului;

- că aterizarea la sol ne-a lăsat și ea - baltă - într-un ocean de curaj, mai presus - de țipătul hialin al tăcerii - pe capete;

- că multe imagini s-au încadrat mai frumos, la maeștrii;

- că Jiul cu daruri - era altfel - sub pod la Podari;

- că tot felul de semne ne poartă cuvântul, prea departe de noi!

- cuvintele, dragile, țiuie în adâncul suindelor tâmple, la secerișul luminii și nici nu clipim prețioaselor - ce cresc mai înalte ca noi - acum și mereu...